Diari Oficial de la Generalitat Valenciana


Sumari del DOGV 5467, del 09-03-2007 (2007/1879)

Informació pública de la modificació puntual dels terrenys UA-36, vinculació ús educatiu. Expedient 37/2006.
------------------------------------------------------------------------------------------------------------

### Dades del document

Número de DOGV
:   5467

Data del DOGV
:   09-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1879


Data del document
:   09-01-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

El Ple de la corporació municipal, en la sessió ordinària feta el dia 28 de desembre de 2006, va adoptar, entre altres, l'acord següent:  
"8. Obertura d'informació pública modificació puntual terrenys UA 36, vinculació ús educatiu E.37/9076XQ.  
Antecedents:  
Per part de la Conselleria d'Educació, en data 20 de novembre de 2006, s'ha emés un informe que diu així:  
"S'accepta la nova ubicació i superfície de la parcel·la educativa E4, proposada en modificació puntual del Pla General d'Ordenació Urbana parcel·la escolar a la platja, equipament escolar/Z Verd de Sagunt, objecte d'este informe, quan s'adopten les mesures i les modificacions en les qualificacions de la parcel·les que actualment no estiguen qualificades com a educatives i necessàries per a cobrir les necessitats escolars dels sectors sobre els quals s'ha emés informe. En concret, s'hauran de qualificar com a equipament d'ús educatiu: la parcel·la de 12.000 metres quadrats de la nova parcel·la E4 de 15.500 metres quadrats, la parcel·la T1 de 33.016 metres quadrats i la parcel·la resultant d'unir la parcel·la E2 de 4.045 metres quadrats i la parcel·la E1 de 7.364 metres quadrats (i suprimir el vial que els separa).  
Resultaran innecessàries per a la construcció de centres d'ensenyament de règim general les parcel·les a què es referix este informe i identificades com a E5, situada a la UE B3 del PERI I, sobre la desqualificació de la qual es va emetre un informe desfavorablement el 19 d'abril de 2005 (exp. 03/147); les parcel·les pròximes al cementeri, T'i2 T3; i la parcel·la E6, de forma allargada i irregular".  
Este informe cal situar-lo en el context de les relacions mantingudes per l'Ajuntament amb la Conselleria d'Educació per a definir, amb una visió global i de conjunt, les necessitats escolars existents al nucli del Port de Sagunt, així com localitzar les ubicacions més idònies dels centres escolars i educatius.  
Cosa que determina la necessitat de realitzar una sèrie d'adaptacions del planejament vigent. Part d'estes afecten els terrenys qualificats com a dotacionals en la UE 36 del Pla General d'Ordenació Urbana.  
Ordenació urbanística vigent en els terrenys.  
Com s'ha vist, l'informe assenyala que és necessari crear una parcel·la resultant d'unir la parcel·la E2 de 4.045 metres quadrats i la parcel·la E1 de 7364 metres quadrats (i suprimir el vial que els separa).  
És a dir, l'espai intermedi té la qualificació de viari.  
Mesures que cal adoptar:  
Caldrà adoptar les mesures de modificació del planejament oportunes. Atés el caràcter de viari que té la qualificació vigent, el canvi a un altre ús dotacional públic no es pot adoptar pel procediment simplificat de l'antic article 58.4 de la Llei Reguladora de l'Activitat Urbanística i de l'actual article 59.3 de la Llei Urbanística Valenciana, que assenyala que:  
"3. Els plans hauran d'especificar l'ús establit per a cada reserva d'ús dotacional públic distingint entre zona verda, esportivorecreatiu, educativocultural, assistencial, servici administratiu, servici urbà-infraestructures, xarxa viària, aparcament i àrees de vianants. No obstant això, l'administració hi podrà establir qualsevol ús dotacional públic i s'ajustarà a les regles següents:  
a) Mentre el pla no es modifique, s'hauran de dedicar a l'ús o usos concrets establits en este pla les reserves dotacionals per a zones verdes, espais lliures d'edificació sobre rasant, xarxa viària i infraestructures aptes per al trànsit, el passeig, la circulació o el transport de persones, vehicles, fluids o senyals.  
b) En els altres casos, serà possible la substitució de l'ús dotacional previst al pla per un altre igualment dotacional públic, destinat a la mateixa o distinta administració pública, sempre que, amb un informe previ favorable municipal, en el primer cas, s'adopte l'acord exprés i motivat per l'òrgan competent de l'ens titular o destinatari del terreny, i en el segon, hi haja acord entre les administracions interessades".  
En este cas, l'informe de l'administració afectada, al marge de l'ajuntament, que és la Conselleria d'Educació, ja existix, que és l'indicat de data 20 de novembre de 2006.  
Atés el caràcter de viari, és necessària la instrucció d'un expedient de modificació de planejament. Les previsions són les pròpies de l'ordenació detallada, atés que el viari que cal requalificar té la consideració de xarxa secundària, per la qual cosa l'aprovació definitiva de la modificació li correspondrà a l'ajuntament.  
A la vista del que s'ha exposat, de conformitat amb el dictamen de la Comissió Informativa Permanent d'Urbanisme, Inversions i Manteniment, el Ple de l'Ajuntament, per unanimitat, acorda:  
Primer. L'obertura d'un període d'informació pública durant un mes de la modificació puntual del Pla General d'Ordenació Urbana amb l'objecte d'alterar la qualificació de la del viari intermedi entre la parcel·les escolars ubicades a la UA 36, als efectes de configurar una parcel·la escolar única resultant d'unir la parcel·la E2 de 4.045 metres quadrats i la parcel·la E1 de 7.364 metres quadrats (i suprimir el vial que els separa).  
Segon. Ordenar-ne la publicació en el Diari Oficial de la Comunitat Valenciana i en un diari no oficial de tiratge provincial.  
Sagunt, 9 de gener de 2007.- L'alcaldessa: Gloria Calero Albal.